НОВИ САД – У центре Нового Саду и того року по одлуки городоначальнїка Милана Дюрича, будзе обезпечени простор дзе годни матуранти стреднїх школох годни виложиц панои зоз своїма фотоґрафиями. Панои буду виложени од 13. мая у Улїци краля Александра.
Молби мож уж посилац док ше нє пополня шлєбодни места (60), а найпознєйше по 10. май на меил адресу protokol@novisad.rs. Молбу посила школяр представнїк оддзелєня и обовязно треба написац мено школи, оддзелєнє и контакт-телефон.
Же би ше у постояцим просторе могло виложиц цо вецей панои, вони треба же би були вертикално ориєнтовани, нє висши як 120 цм и нє ширши як 75 цм, и муша буц видруковани на форексу.
И того року ше поволує шицких закупцох локалох у центре городу най матурантом оможлївя положиц матурски пано до авзлоґа у дутяну без надополнєня.